የደቡብ ሱዳን ፕሬዚዳንት ሳልቫ ኪር አዲስ አበባ ገቡ
የደቡብ ሱዳን ፕሬዚዳንት ሳልቫ ኪር ማያርዲት አዲስ አበባ ገብተዋል።የኢፌዴሪ የውጭ ጉዳይ ሚኒስትር ዶክተር ወርቅነህ ገበየሁ ቦሌ አለምዓቀፍ አውሮፕላን ማረፊያ በመገኘት አቀባበል አድርገውላቸዋል፡፡በቆይታቸው ከኢፌዲሪ ጠቅላይ ሚኒስትር ዶክተር አብይ አህመድ ጋር ተገናኝተው በደቡብ ሱዳን ሰላም ዙሪያ እንደሚመክሩ ይጠበቃል።የደቡብ ሱዳን የፖለቲካ ኃይሎች የሁለተኛውን ዙር የሰላም ሂደት ማሳለጫ ድርድር አዲስ አበባ ውስጥ ማድረጋቸው ይታወሳል።የኢጋድ የሚኒስትሮች ምክር ቤት በጉዳዩ ላይ በዚሁ ሳምንት ይመክራል ተብሎ እንደሚጠበቅ የውጭ ጉዳይ ሚኒስቴር ቃል አቀባይ ጽህፈት ቤት ለጣቢያችን የላከው መረጃ አመላክቷል፡፡